Aldurstakmarkið á dansleikinn er á milli 16 ára og sjötugs . Á öðrum dansleikjum er yfirleitt ekki aldurshámark . Þegar dansleikur er auglýstur er betra að nota orðin aldurslágmark og aldurshámark en aldurstakmark . Þá er fyllilega ljóst við hvað er átt . Þegar auglýst er „ 16 ára aldurstakmark ” má hugsa sér að auglýsandinn hafi átt við „ aldurstakmark 16 ára og eldri ” . Betra hefði verið að auglýsa einfaldlega : „ lágmarksaldur 16 ár ” eða „ aldurslágmark 16 ár ” en líklega best : „ dansleikur verður haldinn fyrir 16 ára og eldri ... ” .